Dragan R. Filipović

**Dragan R. Filipović** (rođen 1958. godine u Užicu) je srpski pisac fantastike, stripski i televizijski scenarista. Od 1979. godine objavio je tri romana, kao i tridesetak priča u Siriusu, Alefu, Znaku Sagite, Sveskama i Književnoj reči. Boban Knežević je označio Filipovića kao „diva srpske fantastike“.

Priče je objavljivao u USA (u časopisu SF International)  i u Velikoj Britaniji.

Napisao je veliki broj novinskih tekstova, od „Studenta“ do „Radio-amatera“  i  „Ribolovačke revije“.

Od 2016. redovno piše "Užičke zidne novine" za *Užičku nedelju*.

Napisao je i brojne stripske scenarije za veliki broj značajnih crtača bivše Jugoslavije, (između ostalog i za Igora Kordeja),uglavnom objavljenih u nemačkim publikacijama „Gespenster“, „Bastai“ i „Ehapa“,  preko 800 tabli, a sa užičkim umetnikom Dušanom Bunardžićem je uradio veliki broj stripova u izdanjima „Dečjih novinama“.

Najuspešniji serijal „Wanderer“ (crtao Igor Kordej), objavljen je kao album u tvrdom povezu na preko sto strana u Hrvatskoj uz „financijsku potporu Ministarstva kulture Republike Hrvatske“, izdavač Ogranak Matice hrvatske Bizovac.

Za televiziju je radio serijal od 10 epizoda za 3P, Novi Sad, o dizajnu i pripremi za štampu; serijal je sniman u Užicu;

prazničnu emisiju o Svetom Savi (3P Novi Sad), rađena u ukolini Užica;

serijal „Ona pesma“ (evergrin muzički/igrani, narator Goran Sultanović, režija Slavko Dimitrijević);

dokumentarno/igrani film „Zlatno runo Zvižda“, za koji je dobio nagradu za najbolji scenario „Srebrni pastir“, kao i „Zlatnu bukliju“ za  najbolji dokumentarac.

Napisao je pozorišni komad „Koje mi uvo zvoni“, igran u Narodnom pozorištu Užice i širom srbije u izviđenju putujućeg pozorišta iz kofera „Smajli“.

Najnovije delo mu je putopis „Pecajući starom prugom od Užica do Višegrada“, bogato ilustrovan i opremljen fotografijama.

Član je Društva ljubitelja fantastike „Lazar Komarčić“.

## Bibliografija

Objavljeni romani
* *Oreska*, Dečije novine, 1987. 
* *Zlatna knjiga*, Znak Sagite, 1988.
* *Kazablanka* (u časopisu Znak Sagite br. 11, 2003)

Važnije antologije i književni izbori

  
    *Tamni vilajet* 1, uredio Boban Knežević, Znak Sagite, Beograd, 1987.
    *Tamni vilajet* 2, uredio Boban Knežević, Znak Sagite, Beograd, 1992.
    *Tamni vilajet* 3, uredio Boban Knežević, Znak Sagite, Beograd, 1993.
    *Nova srpska fantastika, *uredili Boban Knežević i Sava Damjanov, SIC, Beograd, 1994.
    *Tamni vilajet* 4, uredio Boban Knežević, Znak Sagite, Beograd, 1996.
    „Fantastična reč“, *Književna reč*, br. 492/493, Beograd, 1997.
    *Trifid, *uredio Vasa Pavković, knjižara Alan Ford, Beograd, 2001. (sa Goranom Skrobonjom i Bobanom Kneževićem)
    *[[Ugriz strasti (priče erotske fantastike)]]*, uredio Pavle Zelić, Društvo ljubitelja fantastike „Lazar Komarčić“, 2007.Wanderer, strip album, crtač Igor Kordej, 2012. Nakladnik *Ogranak Matice hrvatske Bizovac*, biblioteka *Kvadrat.*
*Pecajući starom prugom od Užica do Višegrada*, putopis/monografija, ilustrovao Igor Kordej, 2016. godina, izdavač *List rujanski*, Užice.

  

## Nagrade i priznanja
  
    Nagrada „Lazar Komarčić“ za najbolju domaću priču objavljenu 1987. („Govnokradica“) 
    Nagrada „Lazar Komarčić“ za najbolju domaći roman objavljen 1988. (*Zlatna knjiga*, ravnopravno sa: Borislav Pekić, *Atlantida*) 
    Nagrada „Lazar Komarčić“ za najbolju domaću novelu objavljenu 1989. i 1990. („Bežim u noć“) 
    Nagrada „Lazar Komarčić“ za najbolju domaći roman objavljenu 2003. (*Kazablanka*) 

  

## Vanjske veze

* Društvo ljubitelja fantastike „Lazar Komarčić“